cyanic-selkie/wikianc huggingface dataset:
Mantgum
Skiednis
Yn 1796 hie it doarp ynklusyf Skillaerd 203 ynwenners, werfan't goed 200 jier nei de reformaasje noch jimmeroan 50 minsken roomsk wiene. Mantgum begûn in doarp fan rinteniers te wurden en sa waarden yn Mantgum in opfallend tal monumintale wenten yn klassisistyske styl boud. De wenten krigen rejale tunen, wêrfan't ien sels ynrjochte waard as in 'Ingelske tún'. thumb|left|250px|Alde gemeentehûs Baarderadiel Mantgum waard yn 1908 it haadplak fan de gemeente Baarderadiel en bleau dat oant 1984, it jier dat de gemeenten Baarderadiel en Hinnaarderadiel fusearren ta de gemeente Littenseradiel. Sûnt stie it gemeentehûs yn Wommels. Dat de boargemaster ynearsten noch yn Mantgum wenjen bleau wie de Wommelsers mar min nei it sin. It doarp leit sûnt de gemeentlike weryndieling fan 1 jannewaris 2018 yn 'e gemeente Ljouwert.
Wytfeanster Feart
De namme Wytfeanster Feart jildt sûnt 15 maart 2007 as de offisjele namme, as ferfanging foar de eardere offisjele namme Witveenstervaart.
Golf fan Feneesje
De Golf fan Feneesje (Italjaansk: Golfo di Venezia) is in baai yn it noarden fan de Adriatyske See.
De grutste stêden oan de golf binne Feneesje, Triëst, Chioggia en Pula.
Herman Bavinck
Libben
Yn 1902 gie Bavinck (mei syn kollega Petrus Biesterveld en in grut oantal studinten) oer nei de Frije Universiteit. Dêr ûntjoech er him ta in figuer fan maatskiplike betsjuttin. Hy krwearre foar kristlike polityk en kristlik ûnderwiis. Yn 1911 kaam er foar de Anti Revolúsjonêre Partij yn de Earste Keamer.
Tjeerd van der Zwan
Biografy
Njonken syn funksje as boargemaster hat Van der Zwan in tal njonkenfunksjes, sa is hy lid fan it algemien bestjoer fan Feiligheidsregio Fryslân, wie er sekretaris fan de Vereniging van Nederlandse Gemeenten en wie fan 2015 oant juny 2018 foarsitter fan de Feriening fan Fryske gemeenten.
Kentucky
Skiednis
Eartiids waard it gebiet befolke troch Yndianestammen. De namme is ôflaat fan it Yndiaanske Ken-tah-teh, dat "lân fan moarn" betsjut.
Bert Goedkoop
Profyl
Yn 2001 waard Goedkoop trainer fan de Nederlânske follybalploech by de manlju. By de World League fan 2001 waard de ploech yn Katowice, Poalen, knap sande. By it toernoai yn 2002 hie Goedkoop in ploech dy't ferjonge wie, dy ploech waard wer sande. Letter it jier waard yn Argentynje op it Wrâldkampioenskip in njoggende plak helle.
Rânestêd
Oantal ynwenners
De Rânestêd hat likernôch 7,1 miljoen ynwenners en is dêrmei ien fan de grutste agglomeraten fan Jeropa. As de regios meiteld wurde dy't oanslute by de Rânestêd dan komt it ynwennertal oer de 10.000.000. Dizze regio’s binne bygelyks: Alkmar, Hoarn, Lelystad, Purmerend mar ek stêden yn Brabân en de Betuwe. Eltse regio is belangryk yn de regio, mar se hawwe ek in ekonomyske link nei de Rânestêd. Al jildt wol: hoe tichter by de Rânestêd hoe grutter de link.
Belang fan de Rânestêd nasjonaal en ynternasjonaal
Ynternasjonaal is de Rânestêd belangryk. Bygelyks yn Den Haach stiet ûnder oare it Joegoslaavje tribunaal, it ynternasjonale strafhof, it ynternasjonale gerjochtshof, Europol, it permaninte hof fan Arbitraazje en Eurojust.
James Fenimore Cooper
Libben
Yn 1826 ferfear Cooper mei syn gesin nei Jeropa ta, dêr't se har yn it Frânske Parys nei wenjen setten. Cooper hope dêr mear mei syn boeken te fertsjinjen en teffens bettere skoallen foar syn bern te finen. Under de boeken dy't er yn Parys skreau en útjoech wiene The Red Rover en The Water-Witch, twa fan syn seemansferhalen. Yn 1834 kearde Cooper werom nei Cooperstown, dêr't er syn yn it neigean rekke âldershûs opknappe liet. Yn 1839 publisearre er it skiedkundige wurk History of the Navy of the United States of America, in boek dat er al lang fan doel west hie om te skriuwen en dêr't fjirtjin jier tarieding oan foarôfgien wie. Hoewol't him dit wurk nei in yn 't earstoan mylde ûntfangst op fûleindige krityk kaam te stean, wurdt it tsjintwurdich beskôge as de gesachhawwende tekst oer it ûntstean fan 'e Amerikaanske marine. Yn 1846 skreau Cooper ek noch in searje biografyen fan Amerikaanske marine-ofsieren, ûnder de titel Lives of Distinguished American Naval Officers.
Doaium
Doaium is in buorskip yn de gemeente De Waadhoeke. Hy leit besuden Frjentsjer oan de Frjentsjerterwei tusken it doarp Hitsum en de útbuorren Miedum, noardwest fan Tsjom.
Chicago Tribune
Skiednis
Yn dyselde snuorje assimilearre de Chicago Tribune trije lytsere kranten: de Free West yn 1855, de Democratic Press yn 1858 en de Chicago Democrat yn 1861. Tusken 1858 en 1860 stie de krante bekend as de Chicago Press & Tribune; yn oktober 1860 waard it de Chicago Daily Tribune. Foar en ûnder de Amerikaanske Boargeroarloch (1861-1865) wie de krante sterk op 'e hân fan 'e Amerikaanske presidint Abraham Lincoln. Nei de Grutte Brân fan Chicago, yn 1871, skopte haadredakteur Medill it ta boargemaster fan 'e stêd.
Yn 'e 1980-er en 1990-er jierren wûnen wurknimmers fan 'e Chicago Tribune alve kear in prestizjeuze Pulitzerpriis foar de Sjoernalistyk. De krante wie ien fan 'e earste Amerikaanske deiblêden dy't it ynternet op giene, en al yn 1995 waard de webside ChicagoTribune.com opset. Oare websiden fan 'e Tribune binne Metromix.com (1996), ChicagoSports.com (1999), ChicagoBreakingNews.com (2008) en ChicagoNow.com (2009). Op 13 jannewaris 2009 stapte de Chicago Tribune oer fan it tradisjonele broadsheetformaat op it lytsere tabloidformaat. Dy feroaring bliek lykwols min te fallen by de lêzers, dat yn augustus 2011 kearde de krante wer werom nei broadsheet.
Meiwurkers
In ferneamd wurknimmer fan 'e Chicago Tribune wie û.o. Pulitzerpriiswinnend kollumnist Mike Royko, dy't yn 1984 nei de krante oerstapte by de Chicago Sun-Times wei. Gene Siskel wie in foaroansteande filmkritikus fan 'e Chicago Tribune, dy't mei syn kollega Roger Ebert ek karriêre makke op 'e tillefyzje, mei it programma At the Movies with Gene Siskel and Roger Ebert. Nei syn ferstjerren yn 1999 waard syn wurk by de Chicago Tribune oernommen troch Michael Phillips.
Minnoltsmastate
By it bouwen fan in rinstâl op it terrein binne yn 1974 16e-iuwske gebrûksfoarwerpen en diggels oan it ljocht komd. Troch it ferdwinen fan grêft en singel wiist neat mear op in bysûnder ferline fan dit stee.
Ole Bull
Biografy
Doe't Bull noch mar njoggen jier wie, spile er al fioelsolo's by de orkestferiening fan Bergen, Harmonien. Syn leararen wienen Niels Eriksen en Johan Henrich Poulsen, letter kaam Carl Mathias Lundholm dêr noch by. Bull wie lykwols meast autodidakt, mar hat him wol ûntjaan kinnen ta in firtuoas fioelist. Yn 1829 krige er kunde oan Louis Spohr yn Kassel en yn 1832 joech er syn earste konsert yn Parys. Hy troude in Française en krige kontakt mei de komponisten Frédéric Chopin en Heinrich Wilhelm Ernst. Hy wie tige populêr yn Itaalje en Ingelân. Yn de jierren 1836/37 joech er 274 konserten yn Ierlân en Ingelân.
Yn 1843 ferfarde er nei de Feriene Steaten, mar rjochte yn 1850 noch wol it Noarske Teater yn Bergen op.
Yn 1852 stifte er in koloanje yn Pennsylvania yn de Feriene Steaten op 3000 hektare lân ûnder de namme Oleana of New Norway. Hy hope dat er dêr it libben foar de Noaren makliker te meitsjen. Sy soene dêr yn harmony libje kinne en de Noarske tradysjes soene yn it nije fermidden oerlibje kinne, wie de bedoeling. Mar it projekt wie fan it begjin ôf ta mislearjen keard - it bergich gebiet wie net gaadlik foar lânbou en winters sieten hja dêr isolearre, mar ek wie Bull net saaklik genôch. Binnen twa jier wienen de measte kolonisten útwykt nei oare kontreien. It gebiet wurdt no Ole Bull State Park neamd.
Desillusjonearre gie er werom nei de muzyk en syn namme krige rillegau wer klank. Simmer 1864 wie hy de mentor fan de jonge Edvard Grieg, in neef fan him. Yn 1870 troude er nochris; doe mei in Amerikaanske.
Tapaste wittenskip
Tapaste wittenskip tsjut de tapassing oan fan de resultaten en metoades fan wittenskiplik ûndersyk, op problemen dy't bûten it ûndersykgebiet lizze. Hjirûnder falt eins ek it tapassen fan de resultaten fan de iene wittenskip yn de oare, mar it begryp wurdt meast beheind ta tapassingsgebieten dy't sels gjin gebieten fan wittenskip foarmje. (De term wurdt ek wol brûkt foar sterk-tapassingrjochte ûndersyk.)
Waterloo (liet fan ABBA)
Sjongfestival
Op 6 april 1974 wûn ABBA mei de Ingelske ferzje it Eurofyzje Sjongfestival. Harren optreden soarge foar in folsleine stylbrek mei de dramatyske ballades-tradysje wêrmei't it songfestivalpublyk doe fertroud wie. Har opfallende glitterkostúms, sulveren platosoalen, it uptemporitme en de ienfâldige (mar noch net earder fertoande) dûnsstapkes. Dat ABBA, sûnt in resinte reglemintswiziging, har ferske net allinne yn harren lânstaal mar ek yn it Ingelsk bringe mocht, wie in bykommende troef.
List fan Belgyske keunstskilders
List fan yn Belgje berne keunstskilders op alfabet.
Jel fan Liauckama
Libben
Jel fan Liauckama waard yn 1585 berne as earste bern fan Jarich fan Liauckema en Sjouck fan Cammingha (1558–1620). Se soe yn 1592 noch in suster krije, Trijn.
Blinefink
De blinefink wurdt bret en oer it generaal iten by it jûnsmiel mei jirpels en griente. Dêrby wurdt (in diel fan) it fet dêr't it fleis yn bret is, oer de jirpels getten.
Fuotbalferiening Black Boys
VV Black Boys is in fuotbalferiening yn Snits. De feriening is oprjochte op 14 maaie 1924 en spilet op Sportpark Noorderhoek. Tenu: wite shirts, wite broek en reade sokken.
Marylân
Geografy
It lân is nei it westen ta in stik heuveleftiger as yn it easten. It heechste punt leit op 1024 meter boppe seenivo. De súdgrins wurdt foarme troch de Potomak, dy't krekt as de Susquehanna útkomt yn de Chesapeake Bay. It gebiet by dizze baai is sompich.
Anders Minnes Wijbenga
Anders Minnes Wijbenga (Under Nijewier, 25 oktober 1881 - Easternijtsjerk, 9 septimber 1948) stiet bekend as de doarpsdichter fan Nijewier, hy wie tige frysksinnich. Fan syn fak wie er komelker/gernier.
Libben
Hy skreau yn it begjin fan de 20e iuw wol gauris yn it Frysk Deiblêd, de Dokkumer Krante en Fryske tydskriften sa as 'Yn us eigen taal' en 'Stim fan Fryslan'. Sa skreau er yn 1907 yn it Frysk Deiblêd it fuljeton Us libben yn Teltsjegea, ûnder de skûlnamme Fetze Greidema en ûnder In Fryske Jongen.
Fuotbalferiening De Blesse
VV De Blesse is de fuotbalferiening fan De Blesse. De klup spilet op sportpark "De Berk" en is oprjochte op 29 july 1931. De jeugdôfdieling hat sa'n 100 leden (2008) dy't it klupblêd 'De Rood-Witter' krije.
Aayla Secura
Eftergrûn
Aayla Secura wurdt berne as in blauhûdige Twi'lek op 'e planeet Ryloth, dy't de thúswrâld fan 'e Twi'leks is. Omreden fan har oanberne Krêftgefoeligens wurdt se al jong nei de Jedi Timpel ta brocht, it haadkertier fan 'e Jedi Oarder op Coruscant, dêr't se oplaat wurdt ta Jedi-ridder. De Jedi dy't har fynt en nei Coruscant bringt, is Quinlan Vos, en dyselde nimt har letter ek oan as syn padawan. Hja foarmet dêrby in nauwe bân mei Vos en ûntjout har meitiid ta in Jedi-master.
Kloane-oarloggen
Wannear't yn 22 f.Sl.Y. de Separatistyske Krisis útbrekt, wêryn't de Konfederaasje fan Unôfhinklike Stelsels him besiket ôf te skieden fan 'e Galaktyske Republyk, wurde de Jedi Obi-Wan Kenobi en Anakin Skywalker en senator Padmé Amidala op 'e planeet Geonosis finzen nommen troch greve Dooku, de lieder fan 'e separatisten. Dyselde feroardielet harren ta de deastraf yn 'e Petranaki Arena yn it gefjocht mei ferskuorrende wylde bisten. Aayla Secura is ien fan 212 Jedi dy't troch Mace Windu, de foarsitter fan 'e Hege Jedi Ried, meinommen wurde nei Geonosis om Kenobi en de oaren te befrijen. As ien mar in minmachtich groepke oerlibbet Secura it gefjocht yn 'e arena en teffens de dêropfolgjende Earste Slach om Geonosis.
Stedsregio Brussel
De Stedsregio Brussel is it grutstedske gebiet fan de Belgyske haadstêd Brussel en it omlizzende lân dat romtlik, sosjaal en ekonomysk op de haadstêd fan Belgje wiisd is.Yn it gebiet, net sjoen nei de bestjoerlike grinzen, foarmetd e stedske mienskip in funksjonele ienheid op it mêd fan wenjen, wurkjen, hannel, ûnderrjocht, wolwêzen, kultuerbelibjen en ûntspanning.
Ahmed Ben Bella
300px|thumb|Ben Bella (rjochts) nei syn arrestaasje troch it Frânske leger yn 1956 Ahmed Ben Bella (Arabysk:أحمد بن بلّة; sekuerder transliteraasje: Aḥmad bin Billaẗ; folút: Muhammed Ahmed Ben Bella; Maghnia (Algerije), 25 desimber 1918 - Algiers, 11 april 2012) wie de earste presidint fan it ûnôfhinklik Algerije. Hy wie it gesicht fan de Algerynske Oarloch en wie fan 1963 oant 1965 presidint. Yn de Twadde Wrâldoarloch tsjinne Ben Bella yn it Frânske leger. Ben Bella rjochte yn 1954 it Nasjonaal Befrijingsfront (FLN) op, dat tsjin de Frânske oerhearsking stried. Yn 1956 waard hy troch Frankryk finzen nomd. Nei de ûnôfhinklikheid yn 1962 gie Ben Bella werom nei Algerije, dêr't hy in jier letter ta presidint keazen wurde soe. Yn 1965 waard Ben Bella ôfsetten omdat hy te diktatoriaal wêze soe. Oant 1982 libbe hy as balling yn Frankryk.
Van Coehoornbosk
Fan de poddestuollen is de gewoane morylje bysûnder. Neist it iepen stik, dêr't eartiids Meerenstein stien hat en no brûkt wurdt as iisbaan, bestie de boask meast út ikehakhout, dat geandewei útgroeid is ta in opgeand bosk. Mei it each op it ôffieren fan it wetter is de bosk eartiids oanlein op perselen fan 5 oant 6 meter breed. Lâns de rânen rinne fraaie ikesingels.
Stasjon De Vink
Gebou
De Vink hat twa eilânperrons dy 't út de tunnel wei mei treppen en liften te berikken binne. Beide perronnen hawwe 40 meter lange oerkapingen. Op it plein oan de Leidske kant stiet in ienfâldich stasjonsgebou. Oan de kant fan it spoar hat it gebou in lytse rûne toer.
Treinûngelok by De Vink (1926)
By it ûngelok kamen fjouwer minsken om it libben, en rekken tsien minsken swierferwûne en in mearfâld lichtferwûne. Under de deadlike slachtoffers wie it akteurspear Greta Lobo en David Jessurun Lobo.
Steven H.P. de Jong
Libben
Ein sechstiger jierren, doe't de jongere skriuwers rebûlje makken mei harren âldere kollega's, wie er warber foar ûnderskate Frysktalige tydskriften. Earst as lid fan de redaksje dy't yn 1968 it lêste nûmer fan De Tsjerne makke, en dêrnei as redakteur fan it nije tydskrift Trotwaer. Dêr siet er fan 1968 oant 1970 yn de redaksje. Syn bydrage oan de Fryske literatuer bestie earst fral út poëzij, dêrneist skreau er ek in stikmannich kritiken foar Quatrebras.
Gau
Tsjerke
De PKN De Lege Geaën hat regelmjittich earetsjinsten yn de Nikolaastsjerke.
Jan Roos (artyst)
thumb|200px|Jan Roos (maaie 1976, Heerestraat) Jan Roos, artystenamme fan Jan de Roos (Oerterp, 23 novimber 1896 – Grins, 13 desimber 1979) wie in Grinslanner strjitartyst.
Jan Roos waard berne yn Oerterp. Nei in karriêre as lânarbeider dêr, waard hy skipsbouwer yn Wetterhuzen, dêrnei grûnwurker yn Ten Boer, dêr't hy Verdi en Beethoven neisong boppe de kroade. Dy song hy nei fan de radio. De boargemaster, sa sei er letter, hie him ûntdekt en doe waard hy keunstner mei in grutte K.
Yn 1979 ferstoar hy nei in lang siikbêd yn de âldens fan 83 jier. De keatlingen dêr't er sa mâl mei wie hold er om doe't hy yn it sikehûs lei. Hy waard, mei dy keatlingen om, begroeven yn Oerterp. Mar in hantsjefol belangstellenden út Grinslân wie oanwêzich op it kâlde tsjerkhôf.
Libbe Kamminga
Skreau bydrages oer ûnder oaren it earste striekartonfabryk yn Nederlân te Ljouwert, de sûkerei yn Fryslân de skiednis fan de yndustry yn de gemeente Wûnseradiel en Menameradiel yn de troch de Fryske Akademy útjûne gritenijskiednissen, skipfeart- en skipsbouskiednis.
Arrondissemint Brussel-Haadstêd
Skiednis
It arrondissemint waard yn 1963 oprjochte doe't yn it ramt fan it wetlik fêstlizzen fan de taalgrins it arrondissemint Halle-Vilvoorde opspjalte waard. Yn 1995 waard de provinsje Brabân, dêr't it arrondissemint yn lei ek opspjalte. It arrondissemint Nijvel foarme de nijfoarme provinsje Waalsk-Brabân en de arrondisseminten Halle-Vilvoorde en Leuven foarmen de nijfoarme provinsje Flaamsk-Brabân. It arrondissemint Brussel-Haadstêd, dy't lyk falt mei it Brusselsk haadstedsk Gewest falt dêrmei net ûnder in provinsje en hie oant 2014 dêrmei as iennichste arrondissemint in gûverneur oan it haad, doe't dêrnei dy posysje kaam te ferfallen neffens in steatsherfoarmingswet fa 2011. Dêrnei stiet oan it haad in Hege Amtner.
Botanyske Tún De Kruidhof
thumb|Rosarium thumb|Boarterstún Botanyske Tún De Kruidhof is in krûdetún yn Bûtenpost. Meiïnoar waakse der goed 2.000 plantesoarten op 3,5 hektare grûn. De tún is opdield yn 17 tematunen, wêrûnder de
Keunstfagina
In keunstfagina is in foarwerp dat spesifyk makke is om 'e fagina, it geslachtsdiel fan 'e frou, nei te bearen. Om dat te berikken is it yn 'e regel makke fan in sêft materiaal, wurdt it smaard mei glydmiddel en soms ferwaarme. Der bestiet in breed ferskaat oan keunstfagina's. By it hearren fan it wurd sille de measte minsken tinke oan seksboartersguod foar manlju, mar keunstfagina's kinne ek bedoeld wêze foar medysk of seksuologysk ûndersyk of om yn 'e feefokkerij sperma op te fangen dat neitiid brûkt wurdt foar keunstmjittige ynseminaasje. It tsjinstelde fan in keunstfagina is in dildo of keunstpenis.
Parlemint
De funksje fan it parlemint
In parlemint hat 4 funksjes:
Dr. Obe Postmapriis
Wegering
Yn 1987 wie de priis takend oan de oersetters fan de stikken fan Tryater. Dy priis is doe net útrikt, om't in part fan de oersetters fûn dat de sjuery ien inkelde oersetting en oersetter útkieze moatten hie.
Jever Bier
Jever is in Eastfrysk bier dat neamd is nei de stêd dêr't it weikomt, Jever. It bier wurdt sûnt 1848 broud yn it Friesischen Brauhaus zu Jever
Tarzan (filmsearje)
Stomme films (1918-1929)
Dizze ierste Tarzan-films wiene stomme films út 'e perioade 1918-1929. Dêrby gie it om fjouwer langspylfilms en fjouwer films dy't as searjes fan koarte, yn 'e bioskoop fertoande ôfleverings útbrocht waarden. Foar it meastepart wiene dy basearre op 'e iere Tarzan-romans fan Burroughs, dy't se ornaris trou folgen. Sa wie de alderearste Tarzan-film, Tarzan of the Apes, in frij sekuere werjefte fan 'e roman mei deselde namme, hoewol mei beskate oanpassings dy't nedich wiene om't de akteurs net (hearber) prate koene.
De lêste beide fan 'e stomme films waarden makke troch de filmstudio Universal Pictures. De earste lûdsfilm út 'e Tarzan-rige wie eins Tarzan the Tiger, dy't opnommen waard as stomme film mar foar de premiêre foar in diel neisyngronisearre waard. Yn Tarzan and the Golden Lion waard de titelrol spile troch James Pierce, dy't troch de film yn 'e kunde kaam mei Burroughs syn dochter Joan, mei wa't er troude. Yn dyselde film is de doe noch folslein ûnbekende Boris Karloff te sjen yn 'e rol fan in antagonistyske Afrikaanske haadman.
Jever Bier
Skiednis
Letter jierren nei de oarloch, lei de situaasje foar Jever der better hinne. It bier dat it meast ferkocht waard wie Jever Export, dat oant 1990 broud waard. Yn 'e rin fan de sechtiger jierren waard Pils populêrder en dat die fertuten foar de ferkeap. Yn dy tiid waard de brouwerij grutter.
Tarzan (filmsearje)
Films mei Johnny Weissmüller (1932-1948)
Tusken 1932 en 1948 waarden der nammentlik tolve films makke mei Weissmüller as Tarzan. De earste seis dêrfan wiene produksjes fan Metro-Goldwyn-Mayer (MGM), wêryn't Maureen O'Sullivan de rol fan Jane spile, de grutte leafde fan Tarzan. De tsjeppe O'Sullivan, dy't foar de mjitstêven fan dy tiid yn 'e films mar krap klaaid wie, spile ek net swak by wat de populariteit fan 'e films oangie. De lêste seis Weissmüller-films waarden makke troch RKO Pictures. Oars as Weissmüller keas O'Sullivan derfoar om net mei oer te gean nei de nije studio. Tarzan's New York Adventure, út 1942, wie sadwaande har lêste Tarzan-film. Neitiid ûntbriek Jane yn 'e earstfolgjende beide films. Doe't Jane yn Tarzan and the Amazons, út 1945, weromkearde yn in fertolking troch Brenda Joyce, wie de rol sterk yn wichtigens werombrocht.
Ludolf Rasterhoff
Boargemaster fan Snits
Op 15 april 1945 waard de stêd Snits befrijd fan de Dútskers. Dy dei waard Rasterhoff belêste mei it amt fan waarnimmend boargemaster fan de stêd, neidat NSB-boargemaster Jacob Rudolf Johann Schut ôfsetten wie. Yn 1946 waard er beneamd ta boargemaster. Rasterhoff soe it amt oant 1 maaie 1970 ferfolje en is oant de dei fan hjoed tige bemind troch de Snitser befolking. Syn ôfskied yn 1970 barde yn de Snitser Sporthal en rûn út op it grutte triomftocht yn in iepen koets troch de stêd.
Bestjoerskundige
Tusken novimber 1971 en novimber 1972 wie Rasterhoff noch aktyf as waarnimmend boargemaster fan Sleat. Yn syn karriêre wie hy boppedat foarsitter fan de Feriening foar Frjemdlingen Ferkear yn Snits en bestjoerslid fan de Stichting Kolmarslân.
Fedde Schurerpriis
Priiswinners
Publykspriis
Museum Alde Boekdrukkeunst
Wurkjend museum
Yn it wurkjende museum wurdt lykas eartiids printe en setten mei leaden en houten letters, Der steane hân-en trepdegels, setbokken, bysûndere klisjees, houtfiken, bokken mei houten letters, sierrânen en monogrammen út it leaden tiidrek en dat ek noch brûkt wurdt. Der leit in soad dokumintaasje wat mei de skiednis fan de boekdrukkeunst te krijen hat, ûnder oare printwurk, affysjes, papier boeken/mûnsters fan papierfabriken, famyljeprintwurk út de jierren '30, printwurk út de Twadde Wrâldoarloch. Der stiet ek in drukparse dy 't yn it ferset brûkt waard en oandreaun wurdt mei in fyts. In fâldmasine, snijmasine en perforearmasine beljochtsje aspekten fan it boekbinen.
Begjin
It museum is opsetten troch Wolter Storteboom, dy't as jonge fan 14 begûn as hânsetter yn it grafyske fak. Hy sette it museum op as hobby en wol troch it museum it âlde ambacht fan hânsetten en boekbinen yn eare hâlde. It museum is begûn by de 'Middelste Mole' yn Loenen by Apeldoarn( 1999-2000 ). In grut part fan de kolleksje komt út drukkerij Kleinjans-Obendorff oan de Rykswei fan Sittard dy 't yn 2004 leechhelle waard. Printwurk e affysjes út omlizzende doarpen as Grevenbricht, Susteren, affysjes fan Sittardse Boys, fan de hurdfytsbaan Sittard, 700 jier Sittard dat fierd waard yn 1948, troukaarten, bidprintsjes, roubrieven fan de jierren 1932 - 1965 en folle mear kaam sa yn it museum.
Prusen
Liberalisme en Maartrevolúsje
150px|thumb|left|Freark Willem IV 250px|thumb|Maartrevolúsje yn Berlyn Freark Willem III syn soan Freark Willem IV (1840-1861) folge him op. Hy keas in wat liberaal paad, dochs gie rillegau wer oer op it konservatisme. Hy liet mear frijheid fan de parse ta, liet ferskate liberale tinkers frij en stalde in lânlike folksfertsjinwurding gear. Dizze Feriene Lândei hie lykwols mar in beheind foech en de kening hie yn syn iepeningstaspraak al dúdlik sein dat er gjin konstúsjoneel systeem lije mocht. Dat, en in minne rispinge yn benammen Boppe-Sileezje, late nei de Febrewarisrevolúsje yn Parys ta yn maart 1848 yn gâns Dútslân ta de liberale Maartrevolúsje. De kening like earst wol ta te jaan en sei ferskate liberale maatregels ta. Hy stalde in parlemint gear, dy't it foech hie in grûnwet gear te stallen en te wizigjen en op 29 maart beneamde er in liberaal regear. Nettsjinsteande dit barren luts hy de herfoarmings in pear moanne letter wer yn. Op 2 novimber stelde hy minister-presidint Friedrich Wilhelm von Brandenburg oan, dy't tsjin de revolúsje wie. Op 5 desimber waard in wet oannaam, dat de macht fan de kening fergrutte, it parlemint ltser makke en it trijeklasserjocht dat yn it plak kaam fan de algemiene kieswet. Yn de Dútske polityk (de Dútske Bûn wie yn 1848 bûten wurking steld) stipe Freark Willem IV earst de besluten fan it liberale Frankfurter Parlemint, bygelyks yn de Sleeswyk-Holsteinske fraach en stjoer troepen nei Sleeswyk en Holstein. Hy sluet lykwols op 26 augustus 1848 sûnder it parlemint witte te litten in wapenskoft. Doe't it Frankfurter Parlemint him yn 1849 de Dútske keizerskroan oanbea, sei er dat hy de kroan net fan in folksfertsjintwurdiging, mar allinnich út hannen fan oare Dútske foarsten. Dat betsjutte in grutte klap foar de liberalen. Freark Willem besocht dêrnei mei it útstel fan syn minister Joseph von Radowitz en meitsje de Lytsdútske oplossing wier: in feriene Dútslân ûnder Prusyske lieding, sûnder Eastenryk. Hy sluet op 26 maaie 1849 it trijekeningsferbûn mei Saksen en Hannover, dêr't de measte lytse Dútske steaten oanslueten. Doe't Eastenryk, dat earst syn hannen fol hie oan de revolúsje yn Hongarije, koe him yn 1849 wer mei Dútske saken dwaande hâlde, wie it lykwols gau dien mei de Prusyske plannen. Yn maart 1850 kaam it Erfurter Parlemint byïnoar en meitsje in grûnwet foar de nije uny. It waard boykotten troch de keninkriken Saksen en Hannover, dy no foar Eastenryk wiene, en de liberalen fanwegen it ûntbrekken fan it demokratyske gehalte. Op 16 maaie 1850 kaam it Dútske Bûn wer byïnoar en yn it Ferdrach fan Olmütz moast Prusen belies jaan oan syn ferieningsplannen en lit de Dútske Bûn wer yn wurking stelle. Dêrnei rekke Prusen yn in konservative tiid. Under it regear fan minister-presidint Otto Theodor von Manteuffel krige de lânadel en de konservative Junkers in soad ynfloed.
Oosthoeks Ensyklopedy
thumb|right|220px|Titelblêd fan de earste edysje fan de Oosthoek-ensyklopedy (1923) Oosthoeks Ensyklopedy is in Nederlânsk neislachwurk dy't yn mear as ien útfieringen ferskynd is:
Nicolaas van Heloma (1798-1879)
Nicolaas van Heloma (It Hearrenfean, 25 juny 1798 - Arnhim, 16 septimber 1879) wie in Frysk advokaat, grytman en liberaal lid fan de Twadde Keamer fan de Steaten-Generaal.
Monsmastate (Boalsert)
thumb|Monsmastate yn 1723 Monsmastate of It Slotsje is in bûtenpleats en ryksmonumint oan de Frjenstjerterstrjitte yn Boalsert (stêd). It hûs is no in wenhûs, yn de stâl is in museum.
Nei de dea fan Sipke en Bottie waard de state oant ± 1760/1770 bewenne troch harren dochters Jetske en Lolkien mei harren manlju Nolle Jans Nollides (sekretaris), Cornelis Gijsberts Verweij (rintenier) en Ime Adriaan Basseleur (abbekaat). Fan 1760/1770 - 1802 wie it hûs eigendom fan dr. Hector Jacob Lycklama à Nijeholt (abbekaat) en syn soan Tjepco (apteker). Om de lettere state lei yn 1723 in grêft dy't letter dimpt waard. Yn 1859 waard it hûs nei achteren ta útwreide dêr't in lange súdmuorre troch ûntstie.
Merkstrjitte (Snits)
Njonken it stêdhûs stie oant 1633 de Gruytemastins. De bysûndere breedte fan de strjitte komt troch it dimpen fan in sleat. Dizze sleat rûn in de 15e iuw tusken de Himdyk en de wenningen oan de súdkant fan de Merkstrjitte.
Mirjam Oldenhave
Biografy
De ferhalen dy't Oldenhave skreau oer Mees Kees waarden ferfilme ûnder rezjy fan Barbara Bredero. De premiêre fan de film 'Mees Kees' wie yn 2012 en luts goed 600.000 besikers. Yn 2013 gie de twadde film yn premiêre: 'Mees Kees op kamp, en yn 2014 de tredde, Mees Kees op de planken''.
Mark Twain
Iere folwoeksenens
Doe't er achttjin wie, yn 1853, ferliet Twain Hannibal om as printer te wurkjen yn New York, Philadelphia, St. Louis en Cincinnati. Jûns studearre er op eigen manneboet yn iepenbiere bibleteken. Doe't er yn 1857 ûnderweis nei New Orleans op in steamboat de Mississippy ôfsakke, waard er troch de loads Horace E. Bixby ynspirearre om sels ek rivierloads te wurden. Hy bestudearre twa jier lang in 2.000 myl (3.218 km) lang stik fan 'e Mississippy ear't er yn 1859 syn fergunning bemachtige. Op 'e rivier kaam Twain ek oan syn pseudonym: "mark twain" wie doedestiden rivierfardersjargon foar in metten djipte fan twa fiem. Wylst er noch yn 'e lear wie, moedige er syn jongere broer Henry oan om ek op in steamboat te wurkjen. Doe't de tweintichjierrige Henry op 21 juny 1858 omkaam by in ûntploffing op syn boat, naam Twain him dat syn hiele fierdere libben nei. Sels gied er troch mei te wurkjen as loads oant yn 1861 de Amerikaanske Boargeroarloch útbriek en it ferkear oer de Mississippy ûnmooglik waard. Letter lei Twain syn yndrukken fan dy gouden jierren fan 'e steamboatfeart op 'e Mississippy fêst yn 'e klassikers Old Times on the Mississippi (1876) en Life on the Mississippi (1883).
Lettere karriêre
Yn 1895 makke Twain in reis om 'e wrâld dêr't er in jier mei besteld wie en wêrby't er û.m. Hawaï, Fidzjy, Nij-Seelân, Austraalje, Seylon, Britsk-Ynje, Maurisius, Súd-Afrika en Ingelân oandie. De trije moannen dy't er yn Britsk-Ynje trochbrocht, foarmen neitiid de basis fan syn boek Following the Equator. Koart dêrnei rekke Twain yn in djippe depressy troch de dea, yn 1896, fan syn dochter Susy oan harsensfluesûntstekking. Dat waard noch helte slimmer doe't yn 1904 ek syn frou Olivia kaam te ferstjerren. Boppedat ferstoaren yn 1909 syn dochter Jean en syn freon Henry Rogers. Op 21 april 1910 krige Twain yn Redding, yn Konnetikut, in hertoanfal en stoar.
Fuotangel
De fuotangel wurdt al beskreaun troch Romeinske histoarisy. Neffens Quintus Curtius (Historiae Alexandri Magni, boek IV.13.36) soe de fuotangel, by de Romeinen tribulus of murex ferreus neamd, al yn de Slach by Gaugamela yn 331 f.Kr. troch Aleksander de Grutte brûkt wêze. De lettere skriuwer Vegetius jout yn syn De Re Militari (boek 3.XXIV) foarskriften oer it gebrûk fan de fuotangel.
Frysk Grafysk Museum
It Frysk Grafysk Museum en Grafysk Kabinet is in ûnderdiel fan it Museum De Jouwer oer drukkerij. It sit yn it eardere metaalfabryk Keverling oan de Gieljittersstrjitte. Yn de eardere gieljitterij binne frijwillige drukkers dwaande mei it meitsjen fan boekelizzers, boekjes en posters dy't yn it museum ferkocht wurde. It aksint yn de kolleksje leit op de perioade 1870 - 1930;doe wienen de grutste fernijingen yn de boekdrukkerij.
Jaap van der Scheur
Van der Scheur wie in soan fan in timmerman yn de minen. Hy waard grutbrocht yn in protestantske húshâlding. Doe’t hy seis jier wie ferhûze it gesin van der Scheur nei de Skilderswyk yn De Haach. Yn 1959 kaam er yn tsjinst fan it fakbûn Abva en fan 1982 oant 1990 wie hy foarsitter fan it FNV-amtnersbûn AbvaKabo. Lanlik waard er ferneamd as oanfierder fan de lanlike amtnersstaking yn 1983.
Dûbele rôfmoard fan Nyegea
De died
Underweis kamen se op 'e Hegewei, in kertier rinnen fan it hûs fan de Hiddemas, in tsjin man dy't harren goejûn sei. De heit sei nei it foarbygean tsjin de soan en neef: 'wat is dy hjir let'. De stammerjende en wat swiere stim fan de heit waard weromkend troch de grutsume man, dy 't ôfkomstich wie út de Surhústerfeanskeheide.
In pear út Surhústerfeanskeheide dat nachts ûnderweis wie nei It Hearrenfean, seach by it hûs fan de neef dat de Dalstra's oer de heide harren rjochting oprinnen kamen. Ut eangst foar dronken manlju ferburgen de man en frou harren yn in groppe. Se seagen doe dat de manlju it hûs fan de neef yngongen en doeken foar de twa rútsjes fan de hutte hongen. Nijsgjirrich wurden kipe de frou troch de rútsjes en kende doe de heit, soan en neef werom, dy't se alle trije goed koe. Se seach hoe't it goud op'e tafel lein waard en hearde de neef sizzen: de âld duvel wie taai en myn earm docht noch sear. It pear hold lykwols alles stil oer dit foarfal, omdat de man foar syn wurk gauris nachts betiid oer de heide moast. Hy wie bang dat de Dalstra's him wat oandwaan soene as se der oer prate soene.
Nij ûndersyk
De heit, soan en neef waarden diskear troch de rjochter-kommissaris as tsjûge heard. De neef woe no hawwe dat it beliende guod fan him wie, mar dat er al lang yn besit wie fan dit guod. De klean waarden lykwols herkend troch ferskate minsken as dy fan Hiddema. De heit en soan bewearden wer dat se thús wiene ûnder de moard en fan de moard neat wisten. Trije dagen letter gie de heit lykwols út eigen beweging nei de plysje. Hy erkende no dat syn soan en neef yn syn wenning it plan fan de moard makke hiene en weromkommen wiene mei de bút, mar hy ûntkende by de moard oanwêzich west te hawwen. Doe waarden de heit, soan en neef fêstset. Nei in pear ûnderfregingen kaam de soan úteinlik ta in folsleine skuldbekentenis. De neef bleau ûntkennen en de heit bleau de soan en neef de skuld jaan.
Menaam
It doarp hat  ynwenners.
Fierljeppen
Rekord
Jierrenlang hat it rekord fan it fierljeppen by de manlju senioaren op 19,40 meter ston, yn 1991 sprongen troch Aart de With út Benskop. Sûnt de ynfier fan de karbonpols yn 2006 is dit rekord oanskerpe. Op 2 july 2006 wie Bart Helmholt de earste dy't der oer hinne sprong; hy sprong doe nei de 19,48 meter. Op 24 augustus 2009 wist er nei 21,01 meter te springen. Ek oare ljeppers hawwe ûnderwilens foarby it âlde rekord sprongen. Ek op it stuit hat Bart Helmholt it rekord yn hannen. Yn 2010 sprong Helmholt yn Burgum in nij rekord: 21.26 meter
Menaam
Ferienings
thumb|260px|Bitgumerdyk 1 thumb|260px|Lytsebuorren
Befolkingsferrin
(Boarnen: 1840: Plaatsengids; 2013, 2015 en 2020: Alle Cijfers.)
Bart Tromp
Tromp wie spesjalisearre yn de ynternasjonale betrekkingen en gou as de foarnaamste Nederlânske fertsjintwurdiger fan de wrâld-systeemteory. Hy wie bysûnder heechlearaar oan de Universiteit fan Amsterdam en ferbûn oan Ynstitút Clingendael. Fan 1982 oant 2003 wie hy ek ferbûn oan it departemint Politike Wittenskippen fan de Universiteit Leien.
Warns
Omfang
Ta it gebiet fan Warns hearre ek de buorskippen Laaksum en Skarl.
Aed Levwerd
Aad Levwerd is de histoaryske feriening fan de stêd Ljouwert. De feriening is op 27 jannewaris 2000 fuortkomd út in fúzje fan de feriening Stúdzjegroep Skiednis Ljouwert (1985) en de Stichting Aed Levwerd (1990).
It tydskrift Leovardia ferskynt trije kear jiers en is in útjefte fan it Histoarysk Sintrum Ljouwert en Aed Levwerd.
Pribilofeilannen
Ekonomy
De ekonomy fan 'e Pribilofeilannen is yn hege mjitte ôfhinklik fan 'e jierlikse fangst fan sniekrab en fan 'e kommersjele fiskerij op Pasifyske heilbot, en fierders fan 'e jacht (as besteansmiddel) op pelsrobben. Tsjinstferliening oan 'e kommersjele fiskersfloaten op 'e Beringsee draacht wat by oan 'e pleatslike ekonomy. Ek wurkje guon eilanners foar de Amerikaanske oerheid. Sa ûnderhâldt de Amerikaanske Kustwacht in basis op St. Paul, en hawwe ek de National Weather Service (de Amerikaanske meteorologyske tsjinst) en de National Oceanic and Atmospheric Administration elts in stasjon op it eilân. Ta einbeslút is der in lytse toeristyske sektor, mei't fral fûgelspotters op 'e Pribilofeilannen ôfkomme, dêr't jiers sa'n 2 miljoen seefûgels nesselje fan mear 240 ûnderskate soarten.
Henk van der Veer
thumb|Henk van der Veer (2010) Henk van der Veer (Snits, 24 oktober 1954) is in ûnderwizer en Frysk en Snitsersk skriuwer en dichter.
Libben
Yn 2004 waard Snitser stedsdichter Van der Veer troch de gemeente Snits ûnderskieden mei de Sulveren Krystbal, de kultuerpriis fan Snits.
Hend Sabry
Aktearkarriêre
Yn 1994, doe't se fyftjin jier wie, makke Sabry har akteardebút as Aliya yn 'e Tunezyske film Samt al Qosor ("De Stiltes fan it Paleis"). Foar dy rol wûn se datselde jiers de priis yn 'e kategory bêste aktrise op 'e Filmdagen fan Kartago (JCC). Neitiid wie se jierrenlang drok mei har stúdzje, mar yn 2000 pakte se it aktearjen wer op. Se spile yn films as Mâsem al Redjal (2000, "It Seizoen fan 'e Manlju") fan regisseur Mûfida Tlatli; Al Katiba (2002, "De Boekferkeaper") fan Nâfel Saheb-Ettaba; en Ara2is al Tiin (2002, "De Breiden fan Modder") fan Noeri Bûzid.
Sabry spile ek yn in protte Egyptyske films, wêrfan't de earste yn 2001 Mozakarat Morahiqa ("It Deiboek fan in Tiner") wie. Oare foarbylden binne: Halet Hobb (2004, "In Gefal fan Leafde"), fan Saäd Hindawi, en Imarat Yacoubian (2006, "It Yacoubian-gebou"), fan Marwan Hamed en Adel Imaam. Yn 2005 wûn Sabry de priis foar bêste aktrise fan 'e Uny fan Egyptyske Sjoernalisten foar har rol as Yosriea yn 'e film Achla al Awqat (2004, "De Moaiste Mominten"), fan Hala Chalil. Dat jiers siet se ek yn 'e sjuery dy't de ynstjoerings foar it Ynternasjonaal Filmfestival fan Marrakesj beoardiele moasten. Yn 2008 wie se de tsjinspylster fan Hisjem Rostom yn 'e Ingelsktalige film Whatever Lola Wants (2008), en yn 2009 wurke se as stimaktrise mei oan 'e tekenfilm Heliopolis, wêryn't se har stim oan it personaazje Nagla liende.
Modellekarriêre
Njonken har aktearjen is Sabry ek aktyf as model. Yn 2010 waard se foar it Midden-Easten it gesicht fan it kosmetikamerk L'Oréal. Ek hat se ferskate reklamespotsjes opnommen foar in oar kosmetikamerk, Garnier. Mei fotoreportaazjes hat se yn ferskate tydskriften stien, wêrûnder Tunivisions, Layalena Magazine, Sayidaty, eniGma Magazine, What Women Want… Magazine en Charisma Magazine.
Makkumerwaarden
Floara en fauna
thumb|De Lytse Swan, in talrike besiker fan it wetterwyldreservaat. Makkumerwaard is benammen ferneamd om it wetterwyldreservaat mei soarten as klút, wytstirns, grutte stirns en in protte einesoarten en meardere einen, swannen en guozzen. Fierders sitte der in soad reid- en moerasfûgels lykas reiddomp, snilekrûper, burdmantsje, reidklyster en wetterhintsje. Yn de winter komme hjir grutte oantallen einen, guozzen en swannen foar. De reidlannen wurde drok besocht troch groepen wettersnippen. Rôffûgels yn dit gebiet binne ûnder oare brune hoarnskrobber en fiskearn.
Starum
Skiednis
thumb|220px|left|Starum yn 1649 op in kaart fan [[Joan Blaeu]] De stêd wurdt yn de earste boarnen Staveren en soms Staveron neamd. Dy namme betsjut wierskynlik safolle as 'by de Staven, de Peallen, de Beskoaiïng', wat wiist op in havenplak.
Berltsum
Berltsum is in doarp dat yn de gemeente De Waadhoeke leit. Fan âlds wie it in flekke, in doarp mei merkrjocht. Berltsum leit noardlik fan Menaam, eastlik fan Wier, westlik fan Bitgum en Bitgummole en besuden Sint-Anne. De doarpskearn bestiet út ferskate strjitten eastlik fan de Koepeltsjerke.
Jongerein
"It Piipskoft" is de Berltsumer jeugdsoas. Berltsum hat in regionale funksje wat it útgeanslibben oangiet. Der is in superdiskoteek, The Dance Factory, en in bar-dancing Sans Souci. Der is spesjaal diskoferfier om it útgeanspublyk wer thús te bringen.
Befolkingsferrin
'' Boarnen: 1840: Plaatsengids, 2015 en 2020: Alle Cijfers. Oare jierren sûnder boarnefermelding oernommen fan de besteande ynformaasje yn it artikel) thumb|260px|Skoallestrjitte''
Ferskaat
De Alkmaarske gemeentesiktaris Joost Cox makke op 9 febrewaris 2005 bekend dat Berltsum yn de 14e en 15e iuw stedske skaaimerken hân hat. Dêrmei soenen der gjin alve, mar tolve stêden yn Fryslân lizze. Neffens Cox hat Berltsum yn 1355 himsels stedsrjochten takend, mei meiwitten fan de riedsleden fan Westergoa en waard it yn 1470 yn in brief fan de Dútske Hânzestêd Lübeck in stêd neamd. Berltsum lei doe oan de Middelsee. In dokumint mei de ferliening fan stedsrjochten hie Cox lykwols net fûn. Syn bewearing waard tsjinsprutsen troch histoarikus Hans Mol fan de Fryske Akademy. Neffens Mol hie Berltsum him destiids net ta stêd ûntwikkele troch't it te ticht by Ljouwert lei.
Powerwolf
Powerwolf is in Dútske powermetalband oprjochte yn 2003 yn Saarbrücken. De band brocht yn 2005 syn debútalbum Return in Bloodred út. De teksten fan de band gean benammen oer wearwolven, tsjustere mearkes, horror, religy en seks. Powerwolf hat acht studio-albums en fjouwer live-albums útbrocht.
Niels Bohr
Libbensrin
De hechte húshâlding dêr't Bohr yn opgroeide wie beskaafd en yntellektueel, en net godstsjinstich. Yn 1903 gie de ateïst Bohr (dy't religieus tinken skealik en misliedend fûn) studearjen oan de universiteit fan Kopenhagen, dêr't hy yn 1911 (it jier dat syn heit stoar) promovearre. Hy troude datselde jier mei Margrethe Norlund.
Alois Alzheimer
Alzheimer hat foar it earst presenile demintens beskreaun, letter de sykte fan Alzheimer neamd troch de psychiater Emil Kreapelin, mar hy die ek mikroskopysk ûndersyk nei oare syktes fan it senuwstelsel. Hy beskreau ûnder oaren feroarings yn it brein by arterioskleroaze en it ferlies fan senuwsellen by de sykte fan Huntington. Alzheimer ûndersocht fierder feroarings yn it brein by epilepsy. Hy fûn in wiidweidich ferlies fan senuwsellen yn de hippokampus, de saneamde Ammonshoarnskleroaze, by in grut tal pasjinten mei epilepsy. Al yn 1907 suggerearre er yn in lêzing dat it ferlies fan senuwsellen de sykte net feroarsake, dy't hy "de setten" neamde, mar troch de oanfallen feroarsake waard. Letter ûndersyk hat dat befêstige.
List fan planetoïden 3301-3400
Dit is in list fan planetoïden 3301-3400.
Candy Dulfer
thumb|200px|Candy Dulfer by de teampresintaasje fan de [[Omgong fan Frankryk 2010]] Candy Dulfer (Amsterdam, 19 septimber 1969) is in Nederlânsk saksofoniste. Candy Dulfer is de dochter fan Hans Dulfer, ek in ferneamd saksofonist.
Skellefteå
Skiednis
De namme Skellefteå wurdt beskôge as in staveringsfariant fan Skelepht út 1327, mar wis is de oarsprong net.
Utspanning
Om't dat in skoftke duorre, hienen in soad útspannings in gelegenheid om wat te nuttigjen.
De oantsjutting wurdt tsjintwurdich brûkt foar plakken dêr't koartere tiid tahâlden wurdt, meastal by in útsje. In soad útspannings hawwe ekstra fasiliteiten, lykas in boarterstún foar de bern. Dy boarterstunen binne faak útgroeid ta de wichtichste attraksje.
Stan & Ollie
Plot
Om't se wachtsje moatte oant Miffin de finansiering rûn hat, en om noch wat by te fertsjinjen, geane Laurel en Hardy ûnderwilens op toernee by skouboargen yn it Feriene Keninkryk en Ierlân lâns, te begjinnen yn Newcastle upon Tyne. Troch de minne marketingkampanje fan toanielprodusint Bernard Delfont begjint it toernee mei optredens foar frijwol lege sealen yn twadderangs gelegenheden, mei't Delfont mear belangstelling hat foar de rizende stjer fan Norman Wisdom, foar wa't er ek foarstellings organisearret. Rûtiniers Laurel en Hardy, dy't nei al dy jierren sa opinoar ynspile binne dat se in perfekte komyske timing ûntwikkele hawwe, meitsje lykwols gâns yndruk op it publyk dat àl opdaagjen komt, en mear troch mûnlinge reklame as troch it wurk fan Delfont reitsje de sealen úteinlik fol. As Delfont lang om let sels in foarstelling bywennet, rekket er lôgjende entûsjast en smyt er einlings syn gewicht efter harren toernee. Der wurde gruttere en mear prestizjeuze sealen boekt en finansjeel begjint it Laurel en Hardy mei te wierjen.
Foar it begjin fan 'e ôftiteling komt der in tekst yn byld dy't fermeld dat Laurel en Hardy nei harren toernee troch Ierlân nea wer optrede soene. Hardy syn sûnens bettere net mear op, dat hy koe net mear, en sûnder him woe Laurel net mear. Hardy ferstoar fjouwer jier letter, yn 1957. Laurel wegere ek dêrnei gear te wurkjen mei in oare partner, mar gie oant syn eigen dea yn 1965 troch mei it skriuwen fan sketches foar himsels en Hardy.
Jean-Paul Sartre
Yn 1964 waard him de Nobelpriis foar de Literatuer takend, mar hy wegere dy oan te nimmen.
Herberch
De behearder fan in herberch wurdt kastlein, taper, weard of hospes neamd.
Prins Karls Forlân
thumb|250px thumb|250px|Noardkant fan Prins Karls Forlân, Spitsbergen Prins Karls Forlân, (as Forlandet) is ien fan de eilannen fan de arsjipel Spitsbergen yn de Noardlike Iissee. It leit bewesten it eilân Spitsbergen. It ûnbewenne eilân, mei in langte fan 86 km en in oerflak fan 640 km², is part fan it Natuerreservaat Forlandet.
List fan planetoïden 39701-39800
Dit is in list fan planetoïden 39701-39800.
Saint-Amand-les-Eaux
Saint-Amand-les-Eaux (Nederlânsk: Sint-Amands-aan-de-Skarpe) is in gemeente yn it Frânske Noarderdepartemint (regio Opper-Frankryk). De stêd makket diel út fan it arrondissemint Valenciennes en fan 'e histoaryske lânstreek Frânsk-Flaanderen. Saint-Amand-les-Eaux leit oan de rivier de Scarpe, in kanalisearre sydrivier fan de Skelde.
Skiednis
thumb|left|De Sint-Amandusabdij foar de revolúsje Saint-Amand-les-Eaux ûntstie om de Sint-Amandusabdij hinne, ien fan de grutste abdijen fan Henegouwen en Flaanderen. Dy abdij waard yn de jierren 633-639 troch Amandus fan Maastricht boud op de grûn, dy't, lykas beskreaun yn de Vita Sancti Amandi, syn freon kening Dagobert I him foar dat doel skonken hie.
Bertinus
thumb|Yllustraasje fan Sint-Bertinus thumb|Ruïne fan de tsjerke fan Sint-Bertinus Bertinus, of Sint-Bertinus de Grutte, (om 615 hinne - om 709 hinne), wie in Frankyske abt fan in kleaster yn Sint-Omaars, Frankryk, dy't letter nei him, de Abdij fan Sint-Bertinus, neamd waard. Bertinus waard hillichferklearre troch de Katolike Tsjerke.
Carl van Vechten
Biografy
Van Vechten wie klear mei de Washington High School yn syn berteplak yn 1898 en gie dêrnei nei de Universiteit fan  Chicago in 1903. Yn 1906 ferfarde er nei New York Cityen waard assistint-muzykkritikus by de New York Times. Hy hie in soad niget oan opera en yn 1907 krige er ferlof fan de krante om him yn Europa te ferdjipjen yn opera. Yn Ingelân troude er mei Anna Snyder, in âlde freondinne fan him út Cedar Rapids. Yn 1909 nimt er syn wurk by de New York Times en wurdt de earste Amerikaanske kritikus fan moderne dûns. Yn dy tiid treden Isadora Duncan, Anna Pavlova en Loie Fuller op yn New York City. It houlik mei Anna Snyder einige yn in skieding yn 1912 en yn 1914 boasket er dan oan de aktrise Fania Marinoff.
Merijn Scheperkamp
Merijn Scheperkamp (Hilfertsom, 6 maart 2000) is in Nederlânsk reedrider. Scheperkamp hat yn 2022 meidien oan de Olympyske Winterspullen, it jier derop waard er Europeesk kampioen sprint.
Chad Diamond
Chad Diamond, echte namme: Chad Burns (4 july 1982), is in Amerikaansk pornografysk akteur. Neffens syn offisjele opjefte wie hy ûnder syn pornokarriêre 1.80 m, mei in gewicht fan 70 kg. Diamond sette yn 2010 útein mei syn karriêre, en hat sawol heteroseksuële as biseksuële en transseksuële pornografy makke.
Grutte Merk (Brussel)
Beskriuwing
De Grutte Merk is de wichtichste toeristebestimming en histoarysk monumint fan Brussel en it is ek ien fan de moaiste pleinen fan de wrâld. Der wurde ferskate kulturele eveneminten en festiviteiten holden op it plein en yn augustus elts jier wurdt der in ûnbidich grut blommekleed yn it midden fan it plein oanmakke. It is ek it sintrum fan de jierlikse kryst- en âld-en-nij-festiviteiten.
Gebouwen om it plein hinne
thumb|400px|Plattegrûn fan de Grutte Merk mei de nûmering fan de hûzen
Humanoïde
In fiktive humanoïde hat yn 'e regel yn grutte halen deselde lichemsbou as in minske, mei in romp, earms en skonken, hannen mei fingers, fuotten mei teannen, en in holle mei eagen, noas, mûle en earen. Details kinne lykwols ferskille, lykas it tal fingers en teannen, de hûdskleur, foarm fan 'e eagen, earen of noas, behierring, lichemslingte en gewicht. Fierders kinne der bykommende lichemsdielen wêze dy't by in minske ûntbrekke, lykas in sturt, klauwen, hoarnen, in ekstra pear earms, ensfh. Ek is it mooglik dat it lichem ynwindich ferskilt, lykas troch it beskikken oer ekstra organen, it ûntbrekken fan organen of in oare yndieling (bgl. it hert oan 'e rjochterkant fan 'e boarstkas of de harsens yn 'e boarstkas.
Bitgummole
Strjitten
De Hammeringen, Dyksterhuzen, Ingelumerdyk, De Bosk, Hogerhuisdyk, It Bosklân, It String, J H van Aismawei, K van der Meijstrjitte, Langestrjitte, Lytsedyk, Menamerdyk, Moalderspaad, Nijlânsdyk, Sikkemabuorren, Terhornestrjitte.
KNYL
Yn it ramt fan de pasifikaasje waarden troch it KNYL in protte aksjes fierd, û.m. yn de Atjeh-kriich (1873-1901). Yn de Twadde Wrâldkriich die bliken dat it KNYL net opwoeksen wie tsjin it Japanske leger; op 9 maart 1942 moast it kapitulearre. Nei de oarloch waard it leger ûnder lieding fan generaal S.H. Spoor reorganisearre. Fersterke mei troepen fan de Keninklike Lânmacht operearre it yn de beide polisjonele aksjes. Yn july 1950, neidat Nederlânsk-Ynje ophâlde te bestean omdat Yndoneezje ûnôfhinklik wurden wie, waard it KNYL ûntbûn. In grut part fan de militêren waard mei harren famylje nei Nederlân repatrieare.
Walt Disney Studios (Burbank)
Skiednis
Yn april 2013, nei't Disney de Marvel Studios oernommen hie, ferhuze de lieding fan dy filmstudio syn kantoaren fan 'e MBS Media Campus yn Manhattan Beach nei de twadde ferdjipping fan it Frank G. Wells Building fan 'e Walt Disney Studios.
Tillefyzje
In seleksje fan tillefyzjesearjes dy't alteast foar in diel yn 'e Walt Disney Studios opnommen binne:
Deputearre Steaten fan Fryslân
Dizze side giet oer de Deputearre Steaten fan Fryslân, sjoch foar it haadartikel oer de Deputearre Steaten: Deputearre Steaten.
De Deputearre Steaten besteane út de kommissaris fan de kening en de deputearren. De deputearren wurde foarsitten troch de kommissaris. Yn Fryslân is dat Arno Brok. De kommissaris wurdt foar seis jier beneamd troch it Ryk. De deputearren wurde alle fjouwer jier keazen troch Provinsjale Steaten fan Fryslân (de Steaten). De leden fan de Steaten binne keazen troch it folk by de provinsjale ferkiezingen.